ΚΑΝΟΝΙΣΜΟΣ (ΕΚ) αριθ. 1114/96 ΤΗΣ ΕΠΙΤΡΟΠΗΣ της 20ής Ιουνίου 1996 για τροποποίηση του κανονισμού (ΕΚ) αριθ. 1600/95 σχετικά με τις λεπτομέρειες εφαρμογής του καθεστώτος εισαγωγής και με το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, για την κοινή οργάνωση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, όσον αφορά την υλοποίηση της παραχώρησης των αδειών που εμφαίνονται στον κατάλογο CXL ο οποίος καταρτίστηκε μετά από το πέρας των διαπραγματεύσεων στο πλαίσιο του άρθρου XXIV παράγραφος 6 GATT (3), και ιδίως το άρθρο 1 παράγραφος 1,

Εκτιμώντας:

ότι ο κανονισμός (ΕΚ) αριθ. 1600/95 της Επιτροπής, της 30ής Ιουνίου 1995, για τον καθορισμό των λεπτομερειών εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων (4), όπως τροποποιήθηκε τελευταία από τον κανονισμό (ΕΚ) αριθ. 937/96 (5), πρέπει να προσαρμοσθεί ούτως ώστε να ληφθούν υπόψη οι διαπραγματεύσεις όπως προβλέπεται στο άρθρο XXIV παράγραφος 6 GATT, της οποίας οι συνέπειες άρχισαν να ισχύουν από την 1η Ιανουαρίου 1996 όσον αφορά τις δασμολογικές ποσοστώσεις οι οποίες προσδιορίζονται ανά χώρα καταγωγής 7 ότι πρέπει να τροποποιηθούν αναλόγως οι ποσότητες που απαριθμούνται στο παράρτημα ΙΙ του κανονισμού (ΕΚ) αριθ. 1600/95 7

ότι, κατ' εφαρμογή του καθεστώτος τριμηνιαίας έκδοσης των πιστοποιητικών εισαγωγής για τις εισαγωγές που πραγματοποιούνται στο πλαίσιο των δασμολογικών ποσοστώσεων οι οποίες δεν προσδιορίζονται ανά χώρα καταγωγής, η προσαρμογή των σχετικών ποσοστώσεων για την περίοδο από 1ης Ιανουαρίου έως 30 Ιουνίου 1996, πρέπει να πραγματοποιηθεί επί της ποσότητας η οποία είναι διαθέσιμη για την έκδοση των πιστοποιητικών για το δεύτερο τρίμηνο του 1996, και λαμβανομένων υπόψη των εναπομενουσών ποσοτήτων των προηγούμενων τριμήνων 7 ότι πρέπει να προσδιορισθούν, κατά συνέπεια, οι διαθέσιμες ποσότητες για αυτό το δεύτερο τρίμηνο στο παράρτημα ΙΙ του κανονισμού (ΕΚ) αριθ. 1600/95 7

ότι η ισχύς των πιστοποιητικών τα οποία εκδίδονται για τις εισαγωγές στο πλαίσιο των δασμολογικών ποσοστώσεων οι οποίες δεν προσδιορίζονται ανά χώρα καταγωγής, περιορίζεται στις 30 Ιουνίου, αναλόγως της ημερομηνίας έκδοσής τους 7 ότι, δεδομένης της καθυστέρησης η οποία έχει σημειωθεί σχετικά με τον καθορισμό των διαθέσιμων ποσοτήτων για το δεύτερο τρίμηνο του 1996, και της μετάθεσης του ανοίγματος της περιόδου υποβολής των δαπανών των πιστοποιητικών εισαγωγής, πρέπει η προαναφερόμενη προθεσμία να παραταθεί μέχρι τις 21 Σεπτεμβρίου 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1600/95 τροποποιείται ως εξής:

1. στο άρθρο 15, μετά από το πρώτο εδάφιο, παρεμβάλλεται το ακόλουθο εδάφιο:

«Εντούτοις, η διάρκεια της ισχύος των πιστοποιητικών τα οποία εκδίδονται για την εισαγωγή των διαθεσίμων ποσοτήτων για το δεύτερο τρίμηνο του 1996, δεν δύναται να υπερβεί την ημερομηνία της 21ης Σεπτεμβρίου 1996.» 7

2. το παράρτημα ΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 307 της 20. 12. 1995, σ. 10.

(3) ΕΕ αριθ. L 146 της 20. 6. 1996, σ. 1.

(4) ΕΕ αριθ. L 151 της 1. 7. 1995, σ. 12.

(5) ΕΕ αριθ. L 127 της 25. 5. 1996, σ. 26.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΗΣ GATT/ΔΟΕ ΟΙ ΟΠΟΙΕΣ ΔΕΝ ΠΡΟΣΔΙΟΡΙΖΟΝΤΑΙ ΑΝΑ ΧΩΡΑ ΚΑΤΑΓΩΓΗΣ

(Έτος GATT/ΔΟΕ)

>ΘΕΣΗ ΠΗΝΑΚΑ>